โต้งมั่นใจค่าแรง300ไม่ทำนายจ้างเจ๊ง
“กิตติรัตน์” มั่นใจขึ้นค่าแรง300บาท ไม่มีนายจ้างปิดตัว เตรียมนำข้อเสนอช่วยเหลือผู้ประกอบการ เข้า ครม. 8 ม.ค.นี้
3 ม.ค. 2556

“กิตติรัตน์” มั่นใจขึ้นค่าแรง300บาท ไม่มีนายจ้างปิดตัว เตรียมนำข้อเสนอช่วยเหลือผู้ประกอบการ เข้า ครม. 8 ม.ค.นี้
นายกิตติรัตน์ ณ ระนอง รองนายกรัฐมนตรีและรมว.คลัง เปิดเผยว่า การปรับขึ้นค่าแรง 300 บาทต่อวันไม่ได้ทำให้ผู้ประกอบการต้องปิดกิจการ เนื่องจากรัฐบาลได้มีการหารือกับทางสภาอุตสาหกรรมและสภาหอการค้าแล้ว และการเพิ่มขึ้นของค่าแรงค่าจ้างทั่วประเทศไม่ใช่เป็นประเด็นใหม่เพราะว่า เป็นมติของคณะกรรมการไตรภาคีในเรื่องของค่าจ้างมาตั้งแต่ช่วงต้นปีที่แล้วๆ ดังนั้นภาคเอกชนคงมีการเตรียมการกันแล้ว 
ทั้งนี้การปรับค่าจ้าง ใน 7 จังหวัดนำร่องที่ขึ้น300บาทได้เกิดขึ้นในช่วงเม.ย.ปีที่แล้วและเห็นได้ชัด ว่าการดำเนินการตรงนั้นเป็นไปได้ด้วยความเรียบร้อยและไม่ได้เกิดปัญหาการตก งานหรือปิดกิจการ แต่ขณะเดียวกันหลายบริษัทมียอดขายที่ดีขึ้นเพราะกำลังซื้อที่ดีขึ้น รวมทั้งการดำเนินการในเรื่องนี้ก็มีมาตรการต่างๆทั้งจากภาครัฐและสถาบันการ เงินมาร่วมด้วย ทั้งในส่วนของการลดต้นทุนรายจ่ายของผู้ประกอบการ หรือในส่วนของการเพิ่มสภาพคล่องให้กับผู้ประกอบการ และการเพิ่มศักยภาพประสิทธิภาพการผลิตให้ผู้ประกอบการ 
อย่างไรก็ตามในการประชุม คณะรัฐมนตรี (ครม.)วันที่ 8 ม.ค.จะมีการนำมาตรการที่ภาคเอกชนเข้าสู่ที่ประชุมครม.เพื่อพิจารณาซึ่งจะมี มากกว่า10มาตรการและเชื่อว่าข้อเสนอส่วนใหญ่ก็จะเป็นข้อเสนอที่จะได้รับความ เห็นชอบจากครม.และจะทำให้ผู้ประกอบการสามารถปรับตัวในช่วงนี้ได้